
(Procedura legislativă ordinară: prima lectură)




Amendamentul		1
Propunere de regulament
Considerentul 9
	

	Textul propus de Comisie
	Amendamentul

	(9)	Este necesar ca agenția să contribuie în continuare la punerea în aplicare și asigurarea respectării legislației și politicilor Uniunii referitoare la pericolele, riscurile și utilizarea în condiții de siguranță a substanțelor chimice, pentru a atinge un nivel înalt de protecție a sănătății umane și a mediului, funcționarea eficientă a pieței interne și coerența și consecvența gestionării substanțelor chimice în întreaga Uniune, sporind în același timp competitivitatea și inovarea, ținând seama de nevoile specifice ale întreprinderilor mici și mijlocii și promovând alternative la testarea pe animale.
	(9)	Este necesar ca agenția să contribuie în continuare la punerea în aplicare și asigurarea respectării legislației și politicilor Uniunii referitoare la pericolele, riscurile, utilizarea în condiții de siguranță și sustenabilitatea din punctul de vedere al mediului a substanțelor chimice și a grupurilor de astfel de substanțe, a amestecurilor și a articolelor, pentru a atinge un nivel înalt de protecție a sănătății umane și a mediului, inclusiv protejarea grupurilor vulnerabile, funcționarea eficientă a pieței interne și coerența și consecvența gestionării substanțelor chimice în întreaga Uniune, sporind în același timp competitivitatea și inovarea, ținând seama de nevoile specifice ale întreprinderilor mici și mijlocii pentru a proteja și a îmbunătăți în continuare standardele privind sănătatea în muncă și promovând abordările care nu implică animale și metodologiile emergente. Îndeplinindu-și obiectivele și sarcinile, agenția va contribui la punerea în practică deplină a obiectivelor tratatelor și, în special, în temeiul articolului 191 alineatul (2) din TFUE, la întemeierea politicii de mediu pe principiul precauției, al aplicării acțiunilor preventive și al remedierii, cu prioritate la sursă, a daunelor aduse mediului, precum și pe principiul „poluatorul plătește”.



Amendamentul		2
Propunere de regulament
Considerentul 10 a (nou)
	

	Textul propus de Comisie
	Amendamentul

	
	(10a)	Pentru a contribui la activitatea autorităților competente ale statelor membre și a le consolida capacitățile, agenția ar trebui să poată detașa funcționari și alți agenți aflați în serviciul său, în interesul serviciului și în conformitate cu articolul 37 din Statutul funcționarilor din Regulamentul nr. 31 (CEE), 11 (CEEA)1a și cu articolul 51 din Regimul aplicabil celorlalți agenți din Regulamentul nr. 31 (CEE), 11 (CEEA), la autoritățile competente ale statelor membre sau la alte organisme publice cărora li s-au încredințat sarcini legate de mandatul agenției.

	
	__________________

	
	1a Regulamentul nr. 31 (CEE), 11 (CEEA), de stabilire a Statutului funcționarilor și a Regimului aplicabil celorlalți agenți ai Comunității Economice Europene și ai Comunității Europene a Energiei Atomice (JO 45, 14.6.1962, p. 1385, ELI: http://data.europa.eu/eli/reg/1962/31(1)/oj).



Amendamentul		3
Propunere de regulament
Considerentul 11
	

	Textul propus de Comisie
	Amendamentul

	(11)	Este necesar ca structura agenției să fie adecvată pentru sarcinile sale și să țină seama de experiența dobândită din funcționarea și performanța agenției de la înființarea sa. Este esențial să se asigure că agenția este dotată pentru a-și îndeplini sarcinile cu capacități științifice și tehnice mari pentru a asigura cea mai înaltă calitate posibilă. Întrucât încrederea în agenție a instituțiilor Uniunii, a statelor membre, a publicului larg și a părților interesate este vitală, este necesar ca ea să își îndeplinească sarcinile în mod transparent și eficient.
	(11)	Este necesar ca structura agenției să fie adecvată pentru sarcinile sale și să țină seama de experiența dobândită din funcționarea și performanța agenției de la înființarea sa. Este esențial să se asigure că agenția este dotată pentru a-și îndeplini sarcinile cu capacități științifice și tehnice mari pentru a asigura cea mai înaltă calitate posibilă.



Amendamentul		4
Propunere de regulament
Considerentul 11 a (nou)
	

	Textul propus de Comisie
	Amendamentul

	
	(11a)	Agenția ar trebui să joace un rol fundamental în a asigura credibilitatea legislației privind substanțele chimice și a proceselor decizionale, precum și a bazelor științifice pe care se fundamentează, în rândul tuturor părților interesate și al publicului larg. De asemenea, agenția ar trebui să joace un rol decisiv în coordonarea informațiilor comunicate cu privire la legislația privind substanțele chimice și aplicarea sa. Este, prin urmare, esențial ca instituțiile Uniunii, statele membre, publicul larg și părțile interesate să aibă încredere în agenție. Din acest motiv, garantarea independenței sale, dotarea sa cu capacități științifice, tehnice și de reglementare ridicate și asigurarea transparenței și a eficienței sale constituie aspecte fundamentale. În plus, ar trebui să se stabilească norme clare și eficace pentru prevenirea și gestionarea conflictelor de interese, iar experții nu ar trebui să fie numiți în comitete în cazul în care există preocupări rezonabile cu privire la conflicte de interese.



Amendamentul		5
Propunere de regulament
Considerentul 13
	

	Textul propus de Comisie
	Amendamentul

	(13)	Este necesar să fie atribuite Consiliului de administrație al agenției competențele necesare, în special de a numi directorul executiv, membrii CER și CASE și ai Camerei de recurs și de a adopta raportul anual de activitate consolidat, documentul de programare, bugetul anual și normele financiare aplicabile agenției. Este necesară reprezentarea Comisiei, a Parlamentului European și a statelor membre în cadrul Consiliului de administrație pentru a exercita în mod eficace supravegherea acestuia. Din motive de transparență, este necesar ca în Consiliul de administrație să fie numite de către Comisie părți interesate fără drept de vot.
	(13)	Este necesar să fie atribuite Consiliului de administrație al agenției competențele necesare, în special de a numi directorul executiv, membrii CER și CASE și ai Camerei de recurs și de a adopta raportul anual de activitate consolidat, documentul de programare, bugetul anual și normele financiare aplicabile agenției. Este necesară reprezentarea Comisiei, a Parlamentului European și a statelor membre în cadrul Consiliului de administrație pentru a exercita în mod eficace supravegherea acestuia. Din motive de transparență, este necesar ca în Consiliul de administrație să fie numite de către Comisie părți interesate fără drept de vot, care să reprezinte o gamă largă de domenii de expertiză pertinente.



Amendamentul		6
Propunere de regulament
Considerentul 15 a (nou)
	

	Textul propus de Comisie
	Amendamentul

	
	(15a)	Rolul agenției ca punct de referință științific independent înseamnă că un aviz științific poate fi cerut nu numai de Comisie, ci și de Parlamentul European și statele membre. Pentru a asigura capacitatea de gestionare și consecvența procesului de consultanță științifică, agenția ar trebui să aibă posibilitatea de a refuza o cerere sau a-i propune modificarea, pe baza unor criterii prestabilite și furnizând justificări în caz de refuz.



Amendamentul		7
Propunere de regulament
Considerentul 16
	

	Textul propus de Comisie
	Amendamentul

	(16)	CER a emis avize științifice privind evaluările limitelor de expunere profesională („LEP”) și alte aspecte relevante pentru expunerea profesională la substanțe chimice periculoase, cum ar fi valorile-limită biologice pentru substanțele chimice periculoase în contextul articolului 3 din Directiva 98/24/CE a Consiliului11 . Articolele 16, 16a și 18a din Directiva 2004/37/CE a Parlamentului European și a Consiliului12 și articolele 18c și 22a din Directiva 2009/148/CE a Parlamentului European și a Consiliului13 pe baza unui acord ad-hoc încheiat anterior între Comisie și agenție. Întrucât această sarcină a devenit uzuală și pentru a consolida această practică, este necesar ca prezentul regulament să stabilească faptul că este necesar ca CER să emită astfel de avize la cererea Comisiei. În plus, la cererea Comisiei, este necesar ca CER să emită avize științifice cu privire la toate celelalte aspecte legate de pericolele, riscurile și utilizarea în condiții de siguranță a substanțelor chimice, ca atare, în amestecuri sau în articole, astfel cum sunt definite la articolul 3 punctele 1, 2 și 3 din Regulamentul (CE) nr. 1907/2006.
	(16)	CER a emis avize științifice privind evaluările limitelor de expunere profesională („LEP”) și alte aspecte relevante pentru expunerea profesională la substanțe chimice periculoase, cum ar fi valorile-limită biologice pentru substanțele chimice periculoase în contextul articolului 3 din Directiva 98/24/CE a Consiliului11. Articolele 16, 16a și 18a din Directiva 2004/37/CE a Parlamentului European și a Consiliului12 și articolele 18c și 22a din Directiva 2009/148/CE a Parlamentului European și a Consiliului13 pe baza unui acord ad-hoc încheiat anterior între Comisie și agenție. Întrucât această sarcină a devenit uzuală și pentru a consolida această practică, este necesar ca prezentul regulament să stabilească faptul că este necesar ca CER să emită astfel de avize la cererea Comisiei. În plus, la cererea Comisiei, a Parlamentului European sau a statelor membre, este necesar ca CER să emită avize științifice cu privire la toate celelalte aspecte legate de pericolele, riscurile și utilizarea în condiții de siguranță a substanțelor chimice, ca atare, în amestecuri sau în articole, astfel cum sunt definite la articolul 3 punctele 1, 2 și 3 din Regulamentul (CE) nr. 1907/2006.

	_________________
	_________________

	11 Directiva 98/24/CE a Consiliului din 7 aprilie 1998 privind protecția sănătății și securității lucrătorilor împotriva riscurilor legate de prezența agenților chimici la locul de muncă [a paisprezecea directivă specială în sensul articolului 16 alineatul (1) din Directiva 89/391/CEE] (JO L 131, 5.5.1998, p.11, ELI: http://data.europa.eu/eli/dir/1998/24/oj).
	11 Directiva 98/24/CE a Consiliului din 7 aprilie 1998 privind protecția sănătății și securității lucrătorilor împotriva riscurilor legate de prezența agenților chimici la locul de muncă [a paisprezecea directivă specială în sensul articolului 16 alineatul (1) din Directiva 89/391/CEE] (JO L 131, 5.5.1998, p.11, ELI: http://data.europa.eu/eli/dir/1998/24/oj).

	12 Directiva 2004/37/CE a Parlamentului European și a Consiliului din 29 aprilie 2004 privind protecția lucrătorilor împotriva riscurilor legate de expunerea la locul de muncă la agenți cancerigeni sau mutageni ori la substanțe toxice pentru reproducere [a șasea directivă specială în sensul articolului 16 alineatul (1) din Directiva 89/391/CEE a Consiliului] (JO L 158, 30.4.2004, p.50, ELI: http://data.europa.eu/eli/dir/2004/37/oj).
	12 Directiva 2004/37/CE a Parlamentului European și a Consiliului din 29 aprilie 2004 privind protecția lucrătorilor împotriva riscurilor legate de expunerea la locul de muncă la agenți cancerigeni sau mutageni ori la substanțe toxice pentru reproducere [a șasea directivă specială în sensul articolului 16 alineatul (1) din Directiva 89/391/CEE a Consiliului] (JO L 158, 30.4.2004, p.50, ELI: http://data.europa.eu/eli/dir/2004/37/oj).

	13 Directiva 2009/148/CE a Parlamentului European și a Consiliului din 30 noiembrie 2009 privind protecția lucrătorilor împotriva riscurilor legate de expunerea la azbest la locul de muncă (JO L 330, 16.12.2009, p.28, ELI: http://data.europa.eu/eli/dir/2009/148/oj).
	13 Directiva 2009/148/CE a Parlamentului European și a Consiliului din 30 noiembrie 2009 privind protecția lucrătorilor împotriva riscurilor legate de expunerea la azbest la locul de muncă (JO L 330, 16.12.2009, p.28, ELI: http://data.europa.eu/eli/dir/2009/148/oj).



Amendamentul		8
Propunere de regulament
Considerentul 18
	

	Textul propus de Comisie
	Amendamentul

	(18)	Este necesară adoptarea de către Consiliul de administrație a regulamentului de procedură al CER, CASE, CSM, CPB și CSSC, inclusiv a modalităților procedurale pentru grupurile de lucru ale comitetelor. În vederea exercitării controlului de către Comisie, este necesar ca reprezentanții Comisiei în Consiliul de administrație să aprobe regulamentul de procedură, fără a compromite independența comitetelor și a grupurilor de lucru ale acestora.
	(18)	Este necesară adoptarea de către Consiliul de administrație a regulamentului de procedură al CER, CASE, CSM, CPB și CSSC, inclusiv a modalităților procedurale pentru grupurile de lucru ale comitetelor. În vederea exercitării controlului de către Comisie, este necesar ca reprezentanții Comisiei în Consiliul de administrație să fie consultați de către directorul executiv la elaborarea regulamentului de procedură al CER, CASE și CSSC, menținând independența comitetelor și a grupurilor de lucru ale acestora.



Amendamentul		9
Propunere de regulament
Considerentul 19
	

	Textul propus de Comisie
	Amendamentul

	(19)	Este necesar ca avizele CER și CASE să se bazeze pe cea mai largă expertiză științifică și tehnică disponibilă în Uniune. În acest scop, este necesar ca fiecare stat membru să desemneze doi membri pentru CER și CASE și să aibă dreptul de a numi până la doi membri suplimentari. Este necesar ca CER, CASE, CPB și CSSC să aibă posibilitatea de a coopta membri și de a se baza pe serviciile experților, ținând seama de volumul de muncă, de tipul de expertiză necesară și de disponibilitatea resurselor financiare.
	(19)	Este necesar ca avizele CER și CASE să se bazeze pe cea mai largă expertiză științifică și tehnică disponibilă în Uniune. În acest scop și pentru a garanta că CER și CASE sunt pe deplin operaționale, este esențial ca fiecare stat membru să desemneze doi membri pentru CER și CASE și să aibă dreptul de a numi până la doi membri suplimentari. Este necesar ca CER, CASE, CPB și CSSC să aibă posibilitatea de a coopta membri și de a se baza pe serviciile experților, ținând seama de volumul de muncă, de tipul de expertiză necesară, de echilibrul geografic și de disponibilitatea resurselor financiare. Membrii comitetelor ar trebui să reflecte cunoștințele specializate necesare pentru îndeplinirea corespunzătoare a sarcinilor alocate agenției. Agenția ar trebui să aibă capacitatea de a asista statele membre în identificarea profilurilor relevante pentru componența CER, CASE și CPB, în cazul în care statele membre solicită acest lucru.



Amendamentul		10
Propunere de regulament
Considerentul 21 a (nou)
	

	Textul propus de Comisie
	Amendamentul

	
	(21a)	Agenția ar trebui să înființeze o adunare a părților interesate acreditate, care ar trebui să urmărească consolidarea relației cu părțile interesate acreditate și să le faciliteze contribuția la sarcinile agenției, asigurând, în același timp, o reprezentare echilibrată între reprezentanții industriei și reprezentanții societății civile.



Amendamentul		11
Propunere de regulament
Considerentul 21 b (nou)
	

	Textul propus de Comisie
	Amendamentul

	
	(21b)	Pentru a consolida cooperarea științifică și a sprijini activitatea agenției, este necesar să se promoveze colaborarea în rețea între autoritățile, agențiile și institutele de cercetare naționale care își desfășoară activitatea în domeniile de competență ale mandatului agenției. Obiectivul acestei colaborări în rețea este de a încuraja schimbul de informații, coordonarea activităților și dezvoltarea de proiecte comune, precum și schimbul de cunoștințe specializate și de bune practici. În acest scop, ar trebui întocmită o listă a autorităților, a agențiilor și a institutelor de cercetare naționale desemnate de statele membre, care să le permită respectivelor autorități, agenții și institute de cercetare naționale să ofere asistență agenției în îndeplinirea unor sarcini precum lucrările pregătitoare pentru consultanța științifică, colectarea de date și identificarea riscurilor emergente.



Amendamentul		12
Propunere de regulament
Considerentul 23 a (nou)
	

	Textul propus de Comisie
	Amendamentul

	
	(23a)	Volumul de muncă suplimentar care rezultă din creșterea sarcinilor și a responsabilităților alocate agenției ar trebui să fie însoțit de alocarea unor fonduri adecvate pentru personal și alte costuri necesare. Consiliul de administrație ar trebui să efectueze, în cadrul proiectului de document unic de programare, o evaluare a adecvării resurselor sale financiare și umane pentru îndeplinirea sarcinilor sale actuale și viitoare.



Amendamentul		13
Propunere de regulament
Considerentul 25
	

	Textul propus de Comisie
	Amendamentul

	(25)	Agenția a întâmpinat dificultăți în a anticipa cu precizie veniturile din taxe și comisioane, chiar și cu cele mai avansate tehnici statistice, din cauza lipsei de informații privind factorii determinanți ai cererii din partea entităților responsabile. Acest aspect are un impact asupra operațiunilor agenției și necesită efectuarea de modificări recurente ale bugetului de către Consiliul de administrație. Prin urmare, este necesar ca agenției să i se permită să creeze o rezervă din excedentul veniturilor sale provenite din taxe și comisioane, sub rezerva condițiilor prevăzute în prezentul regulament. Astfel se va permite agenției să atenueze consecințele fluctuațiilor mari ale veniturilor din taxe și comisioane. Mai precis, crearea unei astfel de rezerve va permite agenției să sporească sustenabilitatea modelului său de finanțare, fără a aduce atingere contribuției anuale a Uniunii și programării financiare multianuale. Este necesar ca normele detaliate privind parametrii, calculul și funcționarea rezervei să fie stabilite în normele financiare ale agenției și să includă cerințele prevăzute în prezentul regulament. Este necesar ca pentru calcularea valorii contribuției anuale la rezervă sau a sumei puse la dispoziție din rezervă, care urmează să fie inclusă în proiectul de buget al agenției, să se urmeze o metodologie aplicată mecanic de agenție în fiecare an.
	(25)	Agenția a întâmpinat dificultăți în a anticipa cu precizie veniturile din taxe și comisioane, chiar și cu cele mai avansate tehnici statistice, din cauza lipsei de informații privind factorii determinanți ai cererii din partea entităților responsabile. Agenția se angajează să își îmbunătățească în permanență metodele de previzionare. Acest aspect are un impact asupra operațiunilor agenției și necesită efectuarea de modificări recurente ale bugetului de către Consiliul de administrație. Prin urmare, este necesar ca agenției să i se permită să creeze o rezervă din excedentul veniturilor sale provenite din taxe și comisioane, sub rezerva condițiilor prevăzute în prezentul regulament. Astfel se va permite agenției să atenueze consecințele fluctuațiilor mari ale veniturilor din taxe și comisioane. Mai precis, crearea unei astfel de rezerve va permite agenției să sporească sustenabilitatea modelului său de finanțare, fără a aduce atingere contribuției anuale a Uniunii și programării financiare multianuale. Este necesar ca normele detaliate privind parametrii, calculul și funcționarea rezervei să fie stabilite în normele financiare ale agenției și să includă cerințele prevăzute în prezentul regulament. Este necesar ca pentru calcularea valorii contribuției anuale la rezervă sau a sumei puse la dispoziție din rezervă, care urmează să fie inclusă în proiectul de buget al agenției, să se urmeze o metodologie aplicată mecanic de agenție în fiecare an. Crearea unei astfel de rezerve pentru o agenție a UE care se autofinanțează parțial și care funcționează după modelul de buget universal este un caz unic și nu creează un precedent pentru alte agenții ale UE.



Amendamentul		14
Propunere de regulament
Considerentul 26
	

	Textul propus de Comisie
	Amendamentul

	(26)	Pentru a putea aborda fluctuațiile mari ale veniturilor agenției din taxe, este necesar să-i fie delegată Comisiei competența de a adopta acte în conformitate cu articolul 290 din Tratatul privind funcționarea Uniunii Europene (TFUE) în ceea ce privește modificarea condițiilor specifice definite pentru rezervă. Este deosebit de important ca, în cursul lucrărilor sale pregătitoare, Comisia să organizeze consultări adecvate, inclusiv la nivel de experți, și ca respectivele consultări să se desfășoare în conformitate cu principiile stabilite în Acordul interinstituțional din 13 aprilie 2016 privind o mai bună legiferare20 . În special, pentru a asigura participarea egală la pregătirea actelor delegate, Parlamentul European și Consiliul primesc toate documentele în același timp cu experții din statele membre, iar experții acestor instituții au acces sistematic la reuniunile grupurilor de experți ale Comisiei însărcinate cu pregătirea actelor delegate.
	eliminat

	_________________
	

	20 JO L 123, 12.5.2016, p. 1, ELI: http://data.europa.eu/eli/agree_interinstit/2016/512/oj.
	



Amendamentul		15
Propunere de regulament
Considerentul 31
	

	Textul propus de Comisie
	Amendamentul

	(31)	Este necesar ca agenția să joace în continuare un rol activ în cercetare și inovare, sprijinind statele membre și Comisia în promovarea înlocuirii celor mai dăunătoare substanțe chimice și în dezvoltarea de metode științifice, în special abordări care nu implică animale, pentru a evalua pericolele pe care le reprezintă substanțele chimice, precum și riscurile și impactul socioeconomic al utilizării lor.
	(31)	Este necesar ca agenția să joace în continuare un rol activ în cercetare și inovare, sprijinind statele membre și Comisia în promovarea înlocuirii celor mai dăunătoare substanțe chimice și a altor substanțe chimice periculoase și a grupurilor de astfel de substanțe și în dezvoltarea de metode științifice, în special abordări care nu implică animale și metodologii emergente, pentru a evalua pericolele pe care le reprezintă substanțele chimice și grupurile de substanțe chimice, precum și riscurile și impactul socioeconomic al utilizării lor. Acolo unde este cazul, agenția ar trebui să contribuie la cercetarea privind legăturile dintre expunerea la substanțe chimice periculoase și impactul negativ asupra sănătății în domeniul expozomicii, compilarea integrată a tuturor factorilor fizici, chimici, biologici și psihosociali, precum și a interacțiunilor dintre ei, cu impact biologic și sanitar.



Amendamentul		16
Propunere de regulament
Considerentul 31 a (nou)
	

	Textul propus de Comisie
	Amendamentul

	
	(31a)	O colaborare consolidată între agențiile Uniunii poate juca un rol esențial prin a asigura armonizarea dovezilor științifice, a îmbunătăți accesibilitatea cunoștințelor pentru toate părțile interesate relevante, a oferi o direcție strategică pentru finanțarea cercetării de către Uniune și a facilita implicarea în proiectele de cercetare și inovare aflate în derulare. Grupul operativ între agenții dedicat abordării „O singură sănătate”, înființat în 2023 de agenție, Autoritatea Europeană pentru Siguranța Alimentară (EFSA), Agenția Europeană pentru Medicamente (EMA), Centrul European de Prevenire și Control al Bolilor (ECDC) și Agenția Europeană de Mediu (AEM), s-a dovedit a fi o inițiativă de succes pentru consolidarea cooperării transdisciplinare între aceste cinci agenții ale Uniunii, pentru a le ajuta să abordeze mai bine provocările legate de sănătatea umană, animală, a plantelor și a mediului și să contribuie cu succes la punerea în aplicare a abordării „O singură sănătate” în Europa. Întrucât inițiativa respectivă urmează să se încheie în 2026, prezentul regulament ar trebui să stabilească o formă permanentă și mai formală de cooperare transdisciplinară, cu un grup operativ permanent menit să valorifice activitatea grupului operativ dedicat abordării „O singură sănătate” și să extindă domeniul de aplicare al activității sale la alte abordări, cum ar fi expozomul, care să cuprindă și cadrul de sistem unic, cu scopul de a institui o abordare globală și bazată pe sisteme pentru evaluarea riscurilor de mediu aferente substanțelor chimice. În acest cadru permanent ar trebui să fie inclusă și EU-OSHA. Agențiile care alcătuiesc grupul operativ ar trebui să prezinte o viziune și obiective comune pentru acesta, depunând eforturi în direcția unei forme mai permanente și mai formale de cooperare transdisciplinară între respectivele agenții ale Uniunii. Acestea ar trebui să poată planifica acțiuni coordonate și să extindă domeniul de aplicare al cooperării lor prin planuri de acțiune anuale.



Amendamentul		17
Propunere de regulament
Considerentul 37 a (nou)
	

	Textul propus de Comisie
	Amendamentul

	
	(37a)	Implicațiile prezentului regulament pentru bugetul Uniunii au fost evaluate1a în conformitate cu articolul 310 alineatul (4) din Tratatul privind funcționarea Uniunii Europene. Ar trebui să fie alocate resurse financiare și umane suficiente pentru punerea sa în aplicare, ținând seama, în același timp, de impactul finanțării sale asupra altor programe sau politici ale Uniunii și asigurându-i compatibilitatea cu cadrul financiar multianual, cu sistemul de resurse proprii și cu acordul interinstituțional corespunzător, precum și cu principiile bugetare stabilite în Regulamentul (UE, Euratom) 2024/2509 al Parlamentului European și al Consiliului1b.

	
	__________________

	
	1a A se vedea: Evaluarea bugetară a Comisiei pentru bugete a Parlamentului European din (XX) 2026 referitoare la propunerea de regulament al Parlamentului European și al Consiliului privind Agenția Europeană pentru Produse Chimice și de modificare a Regulamentelor (CE) nr. 1907/2006, (UE) nr. 528/2012, (UE) nr. 649/2012 și (UE) 2019/1021 (COM(2025)0386).

	
	1b Regulamentul (UE, Euratom) 2024/2509 al Parlamentului European și al Consiliului din 23 septembrie 2024 privind normele financiare aplicabile bugetului general al Uniunii (JO L, 2024/2509, 26.9.2024, ELI: http://data.europa.eu/eli/reg/2024/2509/oj).



Amendamentul		18
Propunere de regulament
Articolul 3 – paragraful 1
	

	Textul propus de Comisie
	Amendamentul

	Agenția își are sediul la Helsinki, Finlanda, astfel cum s-a decis în Acordul comun dintre reprezentanții statelor membre din 13 decembrie 2003 (2004/97/CE, Euratom)25 .
	Agenția își are sediul la Helsinki, Finlanda.

	_________________
	

	25 2004/97/CE, Euratom: Decizie adoptată de comun acord de reprezentanții statelor membre, reuniți la nivel de șefi de stat sau de guvern din 13 decembrie 2003 privind amplasarea sediilor anumitor oficii și agenții ale Uniunii Europene (JO L 29, 3.2.2004, p. 15, ELI: http://data.europa.eu/eli/dec/2004/97(1)/oj).
	



Amendamentul		19
Propunere de regulament
Articolul 4 – alineatul 1
	

	Textul propus de Comisie
	Amendamentul

	1.	Agenția contribuie la punerea în aplicare și asigurarea respectării legislației și a politicilor Uniunii referitoare la pericolele, riscurile și utilizarea în condiții de siguranță a substanțelor chimice, a amestecurilor și a articolelor, furnizează avize științifice și consiliere și informații independente cu privire la toate aspectele din domeniul respectiv și comunică cu privire la aceste aspecte.
	1.	Agenția contribuie la punerea în aplicare și asigurarea respectării legislației și a politicilor Uniunii referitoare la pericolele, riscurile, utilizarea în condiții de siguranță și sustenabilitatea din punctul de vedere al mediului a substanțelor chimice, a amestecurilor și a articolelor, furnizează avize științifice și consiliere și informații independente cu privire la toate aspectele din domeniul respectiv, monitorizează riscurile chimice emergente și colectează sau generează date privind substanțele chimice și comunică cu privire la aceste aspecte.



Amendamentul		20
Propunere de regulament
Articolul 4 – alineatul 2
	

	Textul propus de Comisie
	Amendamentul

	2.	În îndeplinirea obiectivelor sale, agenția urmărește să contribuie la un nivel înalt de protecție a sănătății umane și a mediului, la libera circulație a substanțelor pe piața internă și la coerența și consecvența evaluării și gestionării substanțelor chimice în întreaga Uniune, sporind în același timp competitivitatea și inovarea, ținând seama de nevoile specifice ale întreprinderilor mici și mijlocii („IMM-uri”), astfel cum sunt definite în Recomandarea Comisiei din 6 mai 2003 privind definirea microîntreprinderilor și a întreprinderilor mici și mijlocii26 și promovarea alternativelor la testarea pe animale.
	2.	În îndeplinirea obiectivelor sale, agenția contribuie la asigurarea unui nivel înalt de protecție a sănătății umane și a mediului, inclusiv la protejarea grupurilor vulnerabile. Agenția urmărește să asigure calitatea, coerența și consecvența evaluării și gestionării substanțelor chimice în întreaga Uniune, ceea ce este esențial pentru a garanta libera circulație a substanțelor pe piața internă, contribuind în același timp la creșterea competitivității și a inovării, ținând seama de nevoile specifice ale întreprinderilor mici și mijlocii („IMM-uri”), astfel cum sunt definite în Recomandarea Comisiei din 6 mai 2003 privind definirea microîntreprinderilor și a întreprinderilor mici și mijlocii26 și promovarea și consolidarea expertizei în ceea ce privește înlocuirea substanțelor chimice dăunătoare și a grupurilor de substanțe chimice dăunătoare și dezvoltarea și utilizarea abordărilor care nu implică animale și a metodologiilor emergente.

	_________________
	_________________

	26 Recomandarea Comisiei din 6 mai 2003 privind definirea microîntreprinderilor și a întreprinderilor mici și mijlocii, (JO L 124, 20.5.2003, p. 36, ELI: http://data.europa.eu/eli/reco/2003/361/oj)
	26 Recomandarea Comisiei din 6 mai 2003 privind definirea microîntreprinderilor și a întreprinderilor mici și mijlocii, (JO L 124, 20.5.2003, p. 36, ELI: http://data.europa.eu/eli/reco/2003/361/oj)



Amendamentul		21
Propunere de regulament
Articolul 4 – alineatul 5 – litera b
	

	Textul propus de Comisie
	Amendamentul

	(b)	oferă sprijin tehnic și științific, orientări, instrumente informatice și infrastructură digitală pentru dezvoltarea, punerea în aplicare și asigurarea respectării prezentului regulament și a legislației sectoriale a Uniunii, ținând seama de nevoile specifice ale IMM-urilor și de obiectivul de a înlocui testarea pe animale cu alternative atunci când este posibil din punct de vedere științific;
	(b)	oferă sprijin tehnic și științific, orientări, instrumente informatice și infrastructură digitală pentru dezvoltarea, punerea în aplicare și asigurarea respectării prezentului regulament și a legislației sectoriale a Uniunii, ținând seama de obiectivele de a asigura un nivel înalt de protecție a sănătății umane și a mediului, de standardele de sănătate în muncă, de nevoile specifice ale IMM-urilor și de cerința de a înlocui testarea pe animale cu abordări care nu implică animale atunci când este posibil din punct de vedere științific;



Amendamentul		22
Propunere de regulament
Articolul 4 – alineatul 5 – litera ga (nouă)
	

	Textul propus de Comisie
	Amendamentul

	
	(ga)	garantează prevenirea sau gestionarea conflictelor de interese, astfel încât să își asigure independența și credibilitatea în fața părților interesate și a publicului larg;



Amendamentul		23
Propunere de regulament
Articolul 4 – alineatul 5 – litera ka (nouă)
	

	Textul propus de Comisie
	Amendamentul

	
	(ka)	la cererea Parlamentului European sau a unui stat membru, emite avize științifice și acordă asistență tehnică într-un domeniu care intră în sfera sa de competență;



Amendamentul		24
Propunere de regulament
Articolul 4 – alineatul 5 – litera kb (nouă)
	

	Textul propus de Comisie
	Amendamentul

	
	(kb)	oferă cursuri anuale de formare pentru personal și membrii comitetului și face schimb de cunoștințe cu toate părțile interesate.



Amendamentul		25
Propunere de regulament
Articolul 4 – alineatul 5 a (nou)
	

	Textul propus de Comisie
	Amendamentul

	
	5a.	Cererile primite în temeiul alineatului (5) literele (c), (d), (e), (k) și (ka) de la prezentul articol și în temeiul articolului 13 alineatul (2) litera (b), precum și o actualizare periodică a statutului lor sunt puse la dispoziția publicului pe site-ul web al agenției.



Amendamentul		26
Propunere de regulament
Articolul 5 – alineatul 1 – litera c
	

	Textul propus de Comisie
	Amendamentul

	(c)	un Comitet pentru evaluarea riscurilor („CER”), care este responsabil cu elaborarea avizelor agenției cu privire la riscurile pe care le prezintă substanțele chimice pentru sănătatea umană sau pentru mediu;
	(c)	un Comitet pentru evaluarea riscurilor („CER”), care este responsabil cu elaborarea avizelor agenției cu privire la pericolele și riscurile pe care le prezintă substanțele chimice pentru sănătatea umană sau pentru mediu;



Amendamentul		27
Propunere de regulament
Articolul 5 – alineatul 1 – litera d
	

	Textul propus de Comisie
	Amendamentul

	(d)	un Comitet pentru analiză socioeconomică („CASE”), care este responsabil cu elaborarea avizelor agenției cu privire la impactul socioeconomic al unor eventuale măsuri legislative privind substanțele;
	(d)	un Comitet pentru analiză socioeconomică („CASE”), care este responsabil cu elaborarea avizelor agenției cu privire la impactul socioeconomic al unor eventuale măsuri legislative privind substanțele chimice;



Amendamentul		28
Propunere de regulament
Articolul 5 – alineatul 1 – litera ha (nouă)
	

	Textul propus de Comisie
	Amendamentul

	
	(ha)	o adunare a părților interesate acreditate, astfel cum se prevede la articolul 41a, care vizează consolidarea relației dintre părțile interesate acreditate și agenție și le facilitează contribuția la sarcinile agenției;



Amendamentul		29
Propunere de regulament
Articolul 5 – alineatul 1 – litera i
	

	Textul propus de Comisie
	Amendamentul

	(i)	un secretariat, care funcționează sub conducerea directorului executiv și întreprinde activitățile necesare agenției în conformitate cu legislația sectorială a Uniunii, oferă sprijin tehnic, științific și administrativ comitetelor și forumului și asigură coordonarea corespunzătoare între acestea;
	(i)	un secretariat, care funcționează sub conducerea directorului executiv și întreprinde activitățile necesare agenției în conformitate cu legislația sectorială a Uniunii, oferă sprijin tehnic, științific și administrativ și servicii de consolidare a capacităților și formare comitetelor și forumului și asigură coordonarea corespunzătoare între acestea;



Amendamentul		30
Propunere de regulament
Articolul 6 – alineatul 1 – litera c
	

	Textul propus de Comisie
	Amendamentul

	(c)	doi experți numiți de Parlamentul European.
	(c)	două persoane independente numite de Parlamentul European, care își îndeplinesc sarcinile în mod independent și nu solicită și nici nu acceptă instrucțiuni de la nicio instituție, organ, oficiu sau agenție a Uniunii, de la niciun guvern sau de la niciun alt organism public și privat.



Amendamentul		31
Propunere de regulament
Articolul 6 – alineatul 2
	

	Textul propus de Comisie
	Amendamentul

	2.	Reprezentanții statelor membre, reprezentanții Comisiei și experții numiți de Parlamentul European au drept de vot. Persoanele care reprezintă părțile interesate, numite de Comisie, nu au drept de vot.
	2.	Reprezentanții statelor membre, reprezentanții Comisiei și persoanele independente numite de Parlamentul European au drept de vot. Persoanele care reprezintă părțile interesate, numite de Comisie, nu au drept de vot.



Amendamentul		32
Propunere de regulament
Articolul 6 – alineatul 3 – litera b
	

	Textul propus de Comisie
	Amendamentul

	(b)	sindicatele;
	(b)	sindicatele, inclusiv în domeniul securității și al sănătății în muncă;



Amendamentul		33
Propunere de regulament
Articolul 6 – alineatul 3 – litera da (nouă)
	

	Textul propus de Comisie
	Amendamentul

	
	(da)	abordările care nu implică animale;



Amendamentul		34
Propunere de regulament
Articolul 6 – alineatul 4
	

	Textul propus de Comisie
	Amendamentul

	4.	Membrii Consiliului de administrație sunt numiți pe baza cunoștințelor și a experienței relevante în domeniul siguranței chimice sau al reglementării produselor chimice, ținând seama de competențele manageriale, administrative și bugetare relevante. În conformitate cu principiul egalității de tratament între bărbați și femei, toate părțile care numesc și desemnează membri ai Consiliului de administrație urmăresc să asigure echilibrul de gen în cadrul Consiliului de administrație. Membrii, supleanții și observatorii comitetelor și ai forumului sau ai grupurilor de lucru ale acestora nu sunt eligibili să devină membri ai Consiliului de administrație.
	4.	Membrii Consiliului de administrație sunt numiți pe baza cunoștințelor și a experienței relevante în domeniul siguranței chimice sau al reglementării produselor chimice, ținând seama în mod corespunzător de competențele lor manageriale, administrative și bugetare relevante. În conformitate cu principiul egalității de tratament între toate genurile, toate părțile care numesc și desemnează membri ai Consiliului de administrație urmăresc să asigure echilibrul de gen în cadrul Consiliului de administrație. Membrii, supleanții și observatorii comitetelor și ai forumului sau ai grupurilor de lucru ale acestora nu sunt eligibili să devină membri ai Consiliului de administrație.



Amendamentul		35
Propunere de regulament
Articolul 6 – alineatul 4 a (nou)
	

	Textul propus de Comisie
	Amendamentul

	
	4a.	Membrii Consiliului de administrație sunt desemnați și numiți în conformitate cu normele privind conflictele de interese adoptate de Consiliul de administrație în temeiul articolului 9 alineatul (1) litera (e).



Amendamentul		36
Propunere de regulament
Articolul 6 – alineatul 6
	

	Textul propus de Comisie
	Amendamentul

	6.	Membrii Consiliului de administrație acționează exclusiv în interesul agenției.
	6.	Membrii Consiliului de administrație acționează exclusiv în interesul agenției și al Uniunii.



Amendamentul		37
Propunere de regulament
Articolul 9 – alineatul 1 – litera s
	

	Textul propus de Comisie
	Amendamentul

	(s)	adoptă regulamentul de procedură al comitetelor și al forumului la propunerea forumului, în conformitate cu articolul 17 alineatul (5);
	(s)	adoptă regulamentul de procedură al comitetelor, al forumului și al adunării părților interesate;



Amendamentul		38
Propunere de regulament
Articolul 9 – alineatul 1 – litera y
	

	Textul propus de Comisie
	Amendamentul

	(y)	adoptă modalitățile practice de respectare a Regulamentului (CE) nr. 1049/2001 al Parlamentului European și al Consiliului28, inclusiv recursurile sau măsurile de remediere necesare pentru reexaminarea respingerii parțiale sau integrale a unei cereri de confidențialitate;
	(y)	adoptă modalitățile practice de respectare a Regulamentului (CE) nr. 1049/2001 al Parlamentului European și al Consiliului28, inclusiv recursurile sau măsurile de remediere necesare pentru reexaminarea respingerii parțiale sau integrale a unei cereri de confidențialitate, astfel cum se menționează la articolul 37a;

	_________________
	_________________

	28 Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO L 145, 31.5.2001, p. 43, ELI: http://data.europa.eu/eli/reg/2001/1049/oj).
	28 Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO L 145, 31.5.2001, p. 43, ELI: http://data.europa.eu/eli/reg/2001/1049/oj).



Amendamentul		39
Propunere de regulament
Articolul 10 – alineatul 3
	

	Textul propus de Comisie
	Amendamentul

	3.	În cazul în care Comisia își exprimă profunda îngrijorare cu privire la o propunere de decizie prezentată Consiliului de administrație cu privire la aspecte legate de Regulamentul delegat (UE) 2019/71529 al Comisiei privind regulamentul financiar cadru pentru agențiile de reglementare descentralizate sau de Statutul funcționarilor și Regimul aplicabil celorlalți agenți din Regulamentul nr. 31 (CEE), 11 (CEEA), Consiliul de administrație amână adoptarea deciziei. În termen de 15 zile, Consiliul de administrație o reexaminează și o adoptă, eventual modificată, în a doua lectură, fie cu o majoritate de două treimi, inclusiv reprezentanții Comisiei, fie cu o majoritate de patru cincimi din reprezentanții statelor membre.
	3.	În cazul în care Comisia își exprimă profunda îngrijorare cu privire la o propunere de decizie prezentată Consiliului de administrație cu privire la aspecte legate de Regulamentul delegat (UE) 2019/71529 al Comisiei privind regulamentul financiar cadru pentru agențiile de reglementare descentralizate sau de Statutul funcționarilor și Regimul aplicabil celorlalți agenți din Regulamentul nr. 31 (CEE), 11 (CEEA), Consiliul de administrație amână adoptarea deciziei. În termen de 15 zile, Consiliul de administrație o reexaminează și o adoptă, eventual modificată, în a doua lectură.

	_________________
	_________________

	29 Regulamentul delegat (UE) 2019/715 al Comisiei din 18 decembrie 2018 privind regulamentul financiar cadru pentru organele instituite în temeiul TFUE și al Tratatului Euratom și menționate la articolul 70 din Regulamentul (UE, Euratom) 2018/1046 al Parlamentului European și al Consiliului (JO L 122, 10.5.2019, p. 1, ELI: http://data.europa.eu/eli/reg_del/2019/715/oj).
	29 Regulamentul delegat (UE) 2019/715 al Comisiei din 18 decembrie 2018 privind regulamentul financiar cadru pentru organele instituite în temeiul TFUE și al Tratatului Euratom și menționate la articolul 70 din Regulamentul (UE, Euratom) 2018/1046 al Parlamentului European și al Consiliului (JO L 122, 10.5.2019, p. 1, ELI: http://data.europa.eu/eli/reg_del/2019/715/oj).



Amendamentul		40
Propunere de regulament
Articolul 12 – alineatul 3
	

	Textul propus de Comisie
	Amendamentul

	3.	Fără a aduce atingere competențelor Comisiei și ale Consiliului de administrație, directorul executiv își exercită atribuțiile în mod independent și nu solicită și nici nu acceptă instrucțiuni de la nicio instituție, organ, oficiu sau agenție a Uniunii, de la niciun guvern sau de la niciun alt organism public și privat. Directorul executiv raportează Parlamentului European sau Consiliului cu privire la îndeplinirea sarcinilor în temeiul prezentului regulament atunci când este invitat de instituția respectivă să procedeze astfel.
	(Nu privește versiunea în limba română.)	 



Amendamentul		41
Propunere de regulament
Articolul 12 – alineatul 5 – litera d
	

	Textul propus de Comisie
	Amendamentul

	(d)	asigură respectarea termenelor prevăzute în legislația sectorială a Uniunii pentru adoptarea avizelor de către agenție și de către comitete;
	(d)	asigură respectarea termenelor prevăzute în legislația sectorială a Uniunii pentru adoptarea avizelor de către agenție și de către comitete și a independenței avizelor respective;



Amendamentul		42
Propunere de regulament
Articolul 12 – alineatul 5 – litera e
	

	Textul propus de Comisie
	Amendamentul

	(e)	asigură coordonarea adecvată și în timp util între diferitele organisme din cadrul agenției, inclusiv în ceea ce privește potențialele divergențe dintre avizele lor științifice, în conformitate cu articolul 45;
	(e)	asigură coordonarea adecvată și în timp util între diferitele organisme din cadrul agenției, inclusiv în ceea ce privește potențialele divergențe dintre avizele lor științifice;



Amendamentul		43
Propunere de regulament
Articolul 12 – alineatul 5 – litera ea (nouă)
	

	Textul propus de Comisie
	Amendamentul

	
	(ea)	asigură o coordonare adecvată și promptă cu alte organe ale Uniunii, inclusiv în ceea ce privește potențialele divergențe dintre avizele științifice, astfel cum se prevede la articolul 45;



Amendamentul		44
Propunere de regulament
Articolul 12 – alineatul 5 – litera ha (nouă)
	

	Textul propus de Comisie
	Amendamentul

	
	(ha)	asigură un răspuns adecvat și prompt la sesizările privind încercările de a exercita presiuni sau de influențe nejustificate formulate în temeiul articolului 19 alineatul (3a); o evidență a tuturor sesizărilor și răspunsurilor respective se include în raportul anual de activitate menționat la litera (q) de la prezentul alineat, cu anonimizarea celor care au formulat sesizările;



Amendamentul		45
Propunere de regulament
Articolul 12 – alineatul 5 – litera pa (nouă)
	

	Textul propus de Comisie
	Amendamentul

	
	(pa)	numește reprezentantul agenției în grupul operativ, astfel cum este prevăzut la articolul 44;



Amendamentul		46
Propunere de regulament
Articolul 12 – alineatul 6 a (nou)
	

	Textul propus de Comisie
	Amendamentul

	
	6a.	Directorul executiv asigură un loc de muncă sănătos din punct de vedere psihologic, acordând atenția corespunzătoare măsurilor benefice sănătății mintale la locul de muncă.



Amendamentul		47
Propunere de regulament
Articolul 13 – alineatul 2 – litera b
	

	Textul propus de Comisie
	Amendamentul

	(b)	toate celelalte aspecte care nu sunt deja reglementate de alineatul (1) sau de alineatul (2) litera (a), legate de pericolele, riscurile și utilizarea în condiții de siguranță a substanțelor chimice, ca atare, în amestecuri sau în articole, astfel cum sunt definite la articolul 3 punctele 1, 2 și 3 din Regulamentul (CE) nr. 1907/2006.
	(b)	toate celelalte aspecte care nu sunt deja reglementate de alineatul (1) sau de alineatul (2) litera (a), legate de pericolele, riscurile și utilizarea în condiții de siguranță a substanțelor, ca atare, în amestecuri sau în articole, astfel cum sunt definite la articolul 3 punctele 1, 2 și 3 din Regulamentul (CE) nr. 1907/2006.



Amendamentul		48
Propunere de regulament
Articolul 13 – alineatul 2 a (nou)
	

	Textul propus de Comisie
	Amendamentul

	
	2a.	Pe lângă sarcinile menționate la alineatul (1), la cererea directorului executiv, comitetele:

	
	(a) furnizează sprijin tehnic și științific inițiativelor menite să îmbunătățească cooperarea între Uniune, statele membre, organizațiile internaționale și țările terțe în ceea ce privește problemele tehnice și științifice privind securitatea substanțelor, precum și participarea activă la asistența tehnică și la activitățile de consolidare a capacităților în vederea bunei administrări a substanțelor chimice în țările în curs de dezvoltare;

	
	(b) elaborează un aviz cu privire la orice alte aspecte care privesc securitatea substanțelor ca atare, în amestecuri sau în articole.



Amendamentul		49
Propunere de regulament
Articolul 13 – alineatul 2 b (nou)
	

	Textul propus de Comisie
	Amendamentul

	
	2b.	Parlamentul European sau un stat membru poate depune o cerere ca agenția să emită un aviz științific cu privire la chestiuni care intră în sfera sa de competență. Cererea trebuie să fie însoțită de informații de context care să explice aspectul științific ce urmează să fie abordat, precum și interesul Uniunii.

	
	Agenția poate să refuze o cerere de aviz sau să propună modificări, în consultare cu Parlamentul European sau statul membru (statele membre) care a (au) formulat cererea. Justificările refuzului sunt transmise Parlamentului European sau statului membru (statelor membre) care a (au) formulat cererea.



Amendamentul		50
Propunere de regulament
Articolul 13 – alineatul 3
	

	Textul propus de Comisie
	Amendamentul

	3.	Numărul acestor avize științifice care urmează să fie emise și termenele pentru furnizarea acestora se stabilesc anual între Comisie și agenție.
	3.	Numărul avizelor științifice care urmează să fie emise în temeiul alineatului (2) și termenele pentru furnizarea acestora se stabilesc anual între Comisie și agenție.



Amendamentul		51
Propunere de regulament
Articolul 14 – alineatul 4
	

	Textul propus de Comisie
	Amendamentul

	4.	Fiecare stat membru numește un membru în CPB și poate numi un membru supleant în cadrul CPB. Membrii CPB sunt numiți pe baza rolului și a experienței lor în îndeplinirea sarcinilor atribuite CPB și își pot desfășura activitatea în cadrul unei autorități competente.
	4.	Fiecare stat membru numește un membru în CPB și poate numi un membru supleant în cadrul CPB. Membrii CPB sunt numiți pe baza rolului și a experienței lor în îndeplinirea sarcinilor atribuite CPB.



Amendamentul		52
Propunere de regulament
Articolul 14 – alineatul 4 a (nou)
	

	Textul propus de Comisie
	Amendamentul

	
	4a.	La cererea unui stat membru, agenția sprijină statul membru respectiv în identificarea unor posibili candidați pe care acesta i-ar putea desemna în temeiul alineatelor (1) și (2). Cu toate acestea, obligația de a desemna un candidat rămâne în sarcina statelor membre.



Amendamentul		53
Propunere de regulament
Articolul 14 – alineatul 5 – paragraful 1
	

	Textul propus de Comisie
	Amendamentul

	Membrii CSSC sunt numiți de Consiliul de administrație dintr-o listă de candidați eligibili, stabilită în urma unei cereri de exprimare a interesului lansate de agenție.
	Membrii CSSC sunt selectați și numiți de Consiliul de administrație dintr-o listă de candidați eligibili elaborată de directorul executiv. Lista se elaborează pe baza candidaturilor primite în urma unei cereri de exprimare a interesului lansate de agenție și urmărește să includă cel puțin dublul numărului de candidați necesari pentru ocuparea posturilor în CSSC și pentru fiecare domeniu de expertiză.



Amendamentul		54
Propunere de regulament
Articolul 14 – alineatul 5 – paragraful 2 – litera a – punctul iv a (nou)
	

	Textul propus de Comisie
	Amendamentul

	
	(iva)	evaluarea siguranței nanomaterialelor;



Amendamentul		55
Propunere de regulament
Articolul 14 – alineatul 5 – paragraful 2 – litera a – punctul v
	

	Textul propus de Comisie
	Amendamentul

	(v)	metode de testare alternative și metodologii emergente, inclusiv noi metodologii de abordare și tehnici in vitro/sau in silico;
	(v)	abordări care nu implică animale și metodologii emergente, inclusiv noi metodologii de abordare și tehnici in vitro/sau in silico;



Amendamentul		56
Propunere de regulament
Articolul 14 – alineatul 5 – paragraful 2 – litera b
	

	Textul propus de Comisie
	Amendamentul

	(b)	independență și absența conflictelor de interese.
	(b)	independență și absența conflictelor de interese, în conformitate cu normele adoptate în temeiul articolului 9 alineatul (1) litera (e).



Amendamentul		57
Propunere de regulament
Articolul 14 – alineatul 5 – paragraful 3
	

	Textul propus de Comisie
	Amendamentul

	CSSC este format din maximum 20 de membri.
	CSSC este format din 20 de membri și urmărește să includă cel puțin doi membri pentru fiecare domeniu de expertiză reprezentat.



Amendamentul		58
Propunere de regulament
Articolul 14 – alineatul 5 a (nou)
	

	Textul propus de Comisie
	Amendamentul

	
	5a.	Membrii comitetelor sunt desemnați și numiți în conformitate cu normele privind conflictele de interese adoptate de Consiliul de administrație în temeiul articolului 9 alineatul (1) litera (e).



Amendamentul		59
Propunere de regulament
Articolul 14 – alineatul 6
	

	Textul propus de Comisie
	Amendamentul

	6.	Toate comitetele trebuie să aibă membri cu o gamă cât mai largă de competențe relevante. Comitetele pot coopta membri suplimentari, selectați pe baza competenței lor specifice. Consiliul de administrație stabilește și ajustează numărul maxim de membri cooptați pentru CER, CASE și CSSC pe baza unei propuneri din partea directorului executiv, ținând seama de volumul de muncă al comitetelor, de tipul de expertiză necesară și de disponibilitatea resurselor financiare. CSM și CPB pot coopta maximum cinci membri suplimentari.
	6.	Toate comitetele trebuie să aibă membri cu o gamă cât mai largă de competențe relevante. Comitetele pot coopta membri suplimentari, selectați pe baza competenței lor specifice și ținând seama de diversitatea geografică. Consiliul de administrație stabilește și ajustează numărul maxim de membri cooptați pentru comitete pe baza unei propuneri din partea directorului executiv, ținând seama de volumul de muncă al comitetelor, de tipul de expertiză necesară și de disponibilitatea resurselor financiare.



Amendamentul		60
Propunere de regulament
Articolul 14 – alineatul 7 a (nou)
	

	Textul propus de Comisie
	Amendamentul

	
	7a.	Membrii cooptați, experții, consilierii și părțile interesate nu au drept de vot.



Amendamentul		61
Propunere de regulament
Articolul 14 – alineatul 9
	

	Textul propus de Comisie
	Amendamentul

	9.	Statele membre furnizează resurse științifice și tehnice adecvate membrilor comitetelor pe care i-au desemnat sau numit și facilitează activitățile comitetelor și ale grupurilor de lucru ale acestora.
	9.	Statele membre furnizează sprijin administrativ și resurse științifice și tehnice adecvate membrilor comitetelor pe care i-au desemnat sau numit, permițându-le participarea efectivă, și facilitează activitățile comitetelor și ale grupurilor de lucru ale acestora.



Amendamentul		62
Propunere de regulament
Articolul 14 – alineatul 10
	

	Textul propus de Comisie
	Amendamentul

	10.	Membrii CER, CASE și CSSC sunt independenți și nu solicită și nici nu acceptă instrucțiuni de la niciun guvern sau altă instituție, organism, oficiu sau entitate. Membrii CSM și CPB acționează în interes public. Aceștia se abțin de la orice act incompatibil cu funcțiile lor sau cu îndeplinirea sarcinilor lor.
	10.	Membrii CER, CASE și CSSC sunt independenți și nu solicită și nici nu acceptă instrucțiuni de la niciun guvern sau altă instituție, organism, oficiu sau entitate. Membrii respectivi și membrii CSM și CPB acționează în interes public și în interesul Uniunii. Aceștia se abțin de la orice act incompatibil cu funcțiile lor sau cu îndeplinirea sarcinilor lor.



Amendamentul		63
Propunere de regulament
Articolul 14 – alineatul 12
	

	Textul propus de Comisie
	Amendamentul

	12.	Membrii comitetelor care sunt numiți sau desemnați de către un stat membru se asigură că există o coordonare corespunzătoare între sarcinile agenției și activitatea autorităților competente ale statului lor membru.
	12.	Membrii CSM și CPB care sunt numiți sau desemnați de către un stat membru se asigură că există o coordonare corespunzătoare între activitatea comitetelor și activitatea autorităților competente ale statului lor membru.



Amendamentul		64
Propunere de regulament
Articolul 14 – alineatul 15
	

	Textul propus de Comisie
	Amendamentul

	15.	Membrul în cauză sau angajatorul persoanei în cauză, astfel cum se menționează la alineatul (13), este remunerat de agenție în conformitate cu dispozițiile financiare stabilite de Consiliul de administrație în urma unui aviz favorabil din partea Comisiei. Lista sarcinilor pentru care se poate plăti o remunerație se stabilește de Consiliul de administrație în urma unui aviz favorabil din partea Comisiei. În cazul în care membrul în cauză nu îndeplinește una dintre aceste sarcini, directorul executiv poate reține remunerația.
	15.	Membrul în cauză sau angajatorul persoanei în cauză, astfel cum se menționează la alineatul (14), este remunerat de agenție în conformitate cu dispozițiile financiare stabilite de Consiliul de administrație în urma unui aviz favorabil din partea Comisiei. Lista sarcinilor pentru care se poate plăti o remunerație se stabilește de Consiliul de administrație în urma unui aviz favorabil din partea Comisiei. În cazul în care membrul în cauză nu îndeplinește una dintre aceste sarcini, directorul executiv poate reține remunerația.



Amendamentul		65
Propunere de regulament
Articolul 15 – alineatul 2
	

	Textul propus de Comisie
	Amendamentul

	2.	Atunci când elaborează un aviz, comitetele depun toate eforturile pentru a ajunge la un consens în rândul membrilor lor. Avizul trebuie să includă motivele care stau la baza poziției comitetului. În cazul în care nu se poate ajunge la un consens, avizul trebuie să constea în poziția majorității membrilor, pozițiile minoritare și în motivele care stau la baza respectivelor poziții majoritare și minoritare. Avizul se publică.
	2.	Atunci când elaborează un aviz, comitetele depun toate eforturile pentru a ajunge la un consens în rândul membrilor lor. Avizul trebuie să includă motivele care stau la baza poziției comitetului. În cazul în care nu se poate ajunge la un consens, avizul trebuie să constea în poziția majorității membrilor, pozițiile minoritare și în motivele care stau la baza respectivelor poziții majoritare și minoritare. Avizul se pune la dispoziția publicului pe site-ul web al agenției.



Amendamentul		66
Propunere de regulament
Articolul 15 – alineatul 4
	

	Textul propus de Comisie
	Amendamentul

	4.	Fiecare comitet elaborează o propunere de regulament de procedură propriu, care este pregătită în vederea adoptării de către directorul executiv și apoi adoptată de Consiliul de administrație. Regulamentele de procedură ale CER și CASE necesită aprobarea reprezentanților Comisiei în Consiliul de administrație.
	4.	Fiecare comitet elaborează o propunere de regulament de procedură propriu, care este pregătită în vederea adoptării de către directorul executiv și apoi adoptată de Consiliul de administrație. Atunci când elaborează Regulamentele de procedură ale CER, CASE și CSSC, directorul executiv consultă reprezentanții Comisiei în Consiliul de administrație.



Amendamentul		67
Propunere de regulament
Articolul 15 – alineatul 5
	

	Textul propus de Comisie
	Amendamentul

	5.	Regulamentul de procedură al fiecărui comitet trebuie să stabilească procedurile pentru înlocuirea și cooptarea membrilor, pentru crearea și organizarea grupurilor de lucru și pentru delegarea anumitor sarcini unor astfel de grupuri de lucru, dacă este cazul. Regulamentul de procedură trebuie să stabilească, de asemenea, o procedură pentru adoptarea de urgență a avizelor și pentru gestionarea conflictelor de interese. Regulamentul de procedură se publică.
	5.	Regulamentul de procedură al fiecărui comitet trebuie să stabilească procedurile pentru înlocuirea și cooptarea membrilor, pentru crearea și organizarea grupurilor de lucru și pentru delegarea anumitor sarcini unor astfel de grupuri de lucru, dacă este cazul. Adoptarea avizelor nu se deleagă grupurilor de lucru respective. Regulamentul de procedură trebuie să stabilească, de asemenea, o procedură pentru adoptarea de urgență a avizelor și pentru gestionarea conflictelor de interese. Regulamentul de procedură se pune la dispoziția publicului pe site-ul web al agenției.



Amendamentul		68
Propunere de regulament
Articolul 15 – alineatul 6 a (nou)
	

	Textul propus de Comisie
	Amendamentul

	
	6a.	Pentru toate reuniunile comitetelor, se pun la dispoziția publicului în timp util sinteze detaliate, astfel încât acesta să poată urmări progresele înregistrate în cadrul dosarelor și alte elemente discutate.



Amendamentul		69
Propunere de regulament
Articolul 16 – alineatul 4
	

	Textul propus de Comisie
	Amendamentul

	4.	Agenția actualizează o listă de experți, care include experții menționați la articolul 16 alineatul (1) și alți experți identificați direct de agenție.
	4.	Agenția actualizează o listă de experți, care include experții menționați la articolul 16 alineatul (1) și alți experți identificați direct de agenție, precum și calificările experților respectivi.



Amendamentul		70
Propunere de regulament
Articolul 16 – alineatul 5
	

	Textul propus de Comisie
	Amendamentul

	5.	Dispozițiile privind independența de la articolul 14 alineatul (9), dispozițiile privind acordurile contractuale de la articolul 14 alineatul (13) și dispozițiile financiare privind remunerarea de la articolul 14 alineatul (14) se aplică mutatis mutandis oricărui expert care își desfășoară activitatea într-un grup de lucru al comitetelor sau al forumului sau care îndeplinește orice altă sarcină pentru agenție.
	5.	Dispozițiile privind independența de la articolul 14 alineatul (10), dispozițiile privind acordurile contractuale de la articolul 14 alineatul (14) și dispozițiile financiare privind remunerarea de la articolul 14 alineatul (15) se aplică mutatis mutandis oricărui expert care își desfășoară activitatea într-un grup de lucru al comitetelor sau al forumului sau care îndeplinește orice altă sarcină pentru agenție.



Amendamentul		71
Propunere de regulament
Articolul 17 – alineatul 5
	

	Textul propus de Comisie
	Amendamentul

	5.	Forumul elaborează o propunere pentru propriul regulament de procedură care este înaintată Consiliului de administrație. Regulamentul de procedură stabilește procedurile de numire și de înlocuire a președintelui, de înlocuire a membrilor și de delegare a anumitor sarcini către grupurile de lucru.
	5.	Forumul elaborează o propunere pentru propriul regulament de procedură, care se adoptă de către Consiliul de administrație. Regulamentul de procedură stabilește procedurile de numire și de înlocuire a președintelui, de înlocuire a membrilor și de delegare a anumitor sarcini către grupurile de lucru.



Amendamentul		72
Propunere de regulament
Articolul 19 – alineatul 1
	

	Textul propus de Comisie
	Amendamentul

	1.	Componența comitetelor și a forumului se publică de către directorul executiv pe site-ul agenției. Anumiți membri pot solicita ca numele lor să nu fie făcute publice, în cazul în care consideră că, în acest fel, s-ar expune unui risc. Directorul executiv decide dacă aprobă sau nu asemenea cereri. Atunci când se publică numirea unui membru, se publică, de asemenea, calificările profesionale ale membrului respectiv.
	1.	Componența comitetelor și a forumului, precum și lista de experți menționată la articolul 16 alineatul (4) se publică de către directorul executiv pe site-ul agenției. Anumiți membri și experți pot solicita ca numele lor să nu fie făcute publice, în cazul în care consideră că, în acest fel, s-ar expune unui risc. Directorul executiv decide dacă aprobă sau nu asemenea cereri. Atunci când se publică numirea unui membru, se publică, de asemenea, calificările profesionale ale membrului respectiv.



Amendamentul		73
Propunere de regulament
Articolul 19 – alineatul 3
	

	Textul propus de Comisie
	Amendamentul

	3.	La reuniunile membrilor Consiliului de administrație, directorul executiv, președinții și membrii comitetelor și ai forumului, precum și experții participanți declară orice interese suplimentare despre care s-ar considera că aduc atingere obligațiilor membrilor în temeiul articolului 14 alineatul (10) în ceea ce privește orice punct de pe ordinea de zi. O persoană care a declarat astfel de interese nu participă la votarea punctului relevant.
	3.	La fiecare reuniune, membrii Consiliului de administrație, directorul executiv, președinții și membrii comitetelor și ai forumului, precum și experții și consilierii participanți declară orice interese suplimentare despre care s-ar considera că aduc atingere obligațiilor membrilor în temeiul articolului 14 alineatul (10) în ceea ce privește orice punct de pe ordinea de zi. O persoană care a declarat astfel de interese nu participă la votarea punctului relevant.



Amendamentul		74
Propunere de regulament
Articolul 19 – alineatul 3 a (nou)
	

	Textul propus de Comisie
	Amendamentul

	
	3a.	Membrii Consiliului de administrație, președinții și membrii comitetelor și ai forumului, precum și experții și consilierii participanți semnalează fără întârziere directorului executiv orice încercare de a exercita presiuni sau influențe nejustificate care îi vizează.



Amendamentul		75
Propunere de regulament
Articolul 27 – alineatul 1 – partea introductivă
	

	Textul propus de Comisie
	Amendamentul

	Până la sfârșitul fiecărui an, pe baza proiectului directorului executiv, Consiliul de administrație aprobă un proiect de document unic de programare care conține următoarele:
	Până la sfârșitul fiecărui an, pe baza unei propuneri a directorului executiv, Consiliul de administrație aprobă un proiect de document unic de programare care conține următoarele:



Amendamentul		76
Propunere de regulament
Articolul 27 – alineatul 1 – litera da (nouă)
	

	Textul propus de Comisie
	Amendamentul

	
	(da)	o evaluare a adecvării resurselor financiare și umane ale agenției pentru îndeplinirea sarcinilor sale actuale și viitoare;



Amendamentul		77
Propunere de regulament
Articolul 27 – alineatul 1 – litera db (nouă)
	

	Textul propus de Comisie
	Amendamentul

	
	(db)	o strategie privind utilizarea eficace a membrilor și a experților menționați la articolul 14 alineatul (6) și, respectiv, la articolele 16 și 35;



Amendamentul		78
Propunere de regulament
Articolul 27 – alineatul 1 – litera dc (nouă)
	

	Textul propus de Comisie
	Amendamentul

	
	(dc)	o strategie privind nevoile și cheltuielile preconizate care rezultă din detașare în temeiul articolului 35 alineatul (2a) și privind orice decizie de a acorda sprijin financiar autorităților, agențiilor și institutelor de cercetare naționale pentru îndeplinirea anumitor sarcini în sensul articolului 41b.



Amendamentul		79
Propunere de regulament
Articolul 29 – alineatul 4 a (nou)
	

	Textul propus de Comisie
	Amendamentul

	
	4a.	Taxele și comisioanele percepute în temeiul legislației sectoriale a Uniunii se stabilesc la un nivel suficient pentru a acoperi costurile serviciilor furnizate în conformitate cu legislația respectivă.



Amendamentul		80
Propunere de regulament
Articolul 29 – alineatul 4 b (nou)
	

	Textul propus de Comisie
	Amendamentul

	
	4b.	În limitele bugetului adoptat în temeiul normelor bugetare ale Uniunii, agenția stabilește alocarea internă a resurselor financiare pentru toate activitățile și sarcinile sale, în conformitate cu mandatul său și cu documentele sale de programare.



Amendamentul		81
Propunere de regulament
Articolul 29 – alineatul 5 – litera a
	

	Textul propus de Comisie
	Amendamentul

	(a)	agenția contribuie la rezervă numai din rezultatele bugetare de sfârșit de an în sensul articolului 99 alineatul (4) din Regulamentul delegat (UE) 2019/715, în cazul în care rezultatele respective sunt pozitive și decurg din veniturile din taxe și comisioane colectate care sunt mai mari decât sumele înscrise în buget într-un anumit an;
	(a)	agenția contribuie la rezervă numai din rezultatele bugetare de sfârșit de an în sensul articolului 99 alineatul (4) din Regulamentul delegat (UE) 2019/715, în cazul în care rezultatele respective sunt pozitive și decurg din veniturile din taxe și comisioane colectate care sunt mai mari decât sumele înscrise în ultimul buget rectificativ aprobat de Consiliul de administrație al agenției într-un anumit an;



Amendamentul		82
Propunere de regulament
Articolul 29 – alineatul 5 – litera b
	

	Textul propus de Comisie
	Amendamentul

	(b)	în orice moment, rezerva inclusă în anul N în proiectul de buget pentru anul N + 1 nu depășește 8 % din suma totală efectivă realizată în anul N - 1 din veniturile agenției din taxele și comisioanele menționate la alineatul (3) litera (b) și din contribuția Uniunii menționată la alineatul (3) litera (a) și nu depășește, de asemenea, 8 % din cuantumul real total al cheltuielilor administrative și operaționale ale agenției efectuate în anul N - 1, oricare dintre acestea este mai mică;
	(b)	în orice moment, rezerva inclusă în anul N în proiectul de buget pentru anul N+1 nu depășește 15 % din media sumei totale efective realizate în ultimii cinci ani a veniturilor agenției din taxele și comisioanele menționate la alineatul (3) litera (b);



Amendamentul		83
Propunere de regulament
Articolul 29 – alineatul 5 – litera ca (nouă)
	

	Textul propus de Comisie
	Amendamentul

	
	(ca)	agenția prezintă anual, în cadrul raportului său anual de activitate, soldul inițial, intrările, ieșirile și justificările rezervei.



Amendamentul		84
Propunere de regulament
Articolul 29 – alineatul 6
	

	Textul propus de Comisie
	Amendamentul

	6.	Comisia poate revizui condițiile pentru rezerva prevăzute la alineatul (5) și este împuternicită să adopte acte delegate în conformitate cu articolul 46 alineatul (1) pentru a modifica alineatul (5) pe baza unei astfel de revizuiri.
	6.	Comisia prezintă Parlamentului European și Consiliului o evaluare a funcționării rezervei la sfârșitul celui de al patrulea an de funcționare a rezervei. Dacă este cazul, Comisia prezintă Parlamentului European și Consiliului o propunere legislativă în vederea adaptării rezervei.



Amendamentul		85
Propunere de regulament
Articolul 30 – alineatul 2 a (nou)
	

	Textul propus de Comisie
	Amendamentul

	
	2a.	Agenția își monitorizează costurile, iar directorul executiv furnizează, în timp util, în cadrul raportului anual de activitate prezentat Parlamentului European, Consiliului, Comisiei și Curții de Conturi, informații detaliate și fundamentate cu privire la costurile care urmează să fie acoperite din taxe și comisioane care intră în domeniul de aplicare al prezentului regulament.



Amendamentul		86
Propunere de regulament
Articolul 30 a (nou)
	

	Textul propus de Comisie
	Amendamentul

	
	Articolul 30a	

	
	Revizuirea taxelor

	
	1.	Cel târziu la ... [doi ani de la data aplicării prezentului regulament] și, ulterior, o dată la trei ani, Comisia evaluează caracterul adecvat din punct de vedere bugetar al taxelor care trebuie plătite agenției și le adaptează în consecință, în special pentru a garanta că veniturile provenite din taxe, combinate cu alte surse de venituri ale agenției, sunt suficiente pentru a acoperi costul serviciilor furnizate.

	
	2.	Cel târziu după doi ani de la [data aplicării prezentului regulament] și, ulterior, o dată la trei ani, Comisia prezintă Parlamentului European și Consiliului un raport în care analizează dacă taxele care se plătesc agenției sunt adecvate din punctul de vedere al bugetului și dacă taxele sunt consolidate și coerente.



Amendamentul		87
Propunere de regulament
Articolul 35 – titlu
	

	Textul propus de Comisie
	Amendamentul

	Experții naționali detașați și alte categorii de personal
	Experții naționali detașați și alte categorii de personal detașat în interesul serviciului



Amendamentul		88
Propunere de regulament
Articolul 35 – alineatul 2 a (nou)
	

	Textul propus de Comisie
	Amendamentul

	
	2a.	Funcționarii și alți agenți angajați de agenție pot, în interesul serviciului și în conformitate cu articolul 37 din Regulamentul nr. 31 (CEE), 11 (CEEA) și cu articolul 51 din Regimul aplicabil celorlalți agenți din Regulamentul nr. 31 (CEE), 11 (CEEA), să fie detașați pe lângă autoritățile competente ale statelor membre sau pe lângă alte organisme publice însărcinate cu atribuții legate de mandatul agenției.

	
	O astfel de detașare nu aduce atingere capacităților, sarcinilor și activității agenției, nu afectează independența personalului în cauză și face obiectul unor garanții adecvate privind conflictele de interese și confidențialitatea. 



Amendamentul		89
Propunere de regulament
Articolul 35 – alineatul 2 b (nou)
	

	Textul propus de Comisie
	Amendamentul

	
	2b.	Consiliul de administrație poate adopta o decizie care să stabilească condițiile în care au loc misiunile temporare sau detașările în interesul serviciului, astfel cum sunt menționate la alineatul (2a).



Amendamentul		90
Propunere de regulament
Articolul 37 – alineatul 2
	

	Textul propus de Comisie
	Amendamentul

	2.	Pentru toate celelalte informații și date care nu intră sub incidența alineatului (1), Consiliul de administrație, pe baza unei propuneri a directorului executiv și de comun acord cu Comisia, adoptă norme pentru a asigura punerea la dispoziția publicului a informațiilor de reglementare, științifice și tehnice privind siguranța substanțelor ca atare, în amestecuri sau în articole, în cazul în care aceste informații nu sunt de natură confidențială, astfel cum sunt definite în legislația sectorială a Uniunii.
	2.	Pentru toate informațiile de reglementare, științifice și tehnice deținute de agenție privind siguranța substanțelor ca atare, în amestecuri sau în articole care nu intră sub incidența alineatului (1), se aplică articolul 37a, fără a aduce atingere dispozițiilor specifice din legislația Uniunii privind divulgarea informațiilor.



Amendamentul		91
Propunere de regulament
Articolul 37 a (nou)
	

	Textul propus de Comisie
	Amendamentul

	
	Articolul 37a	

	
	Accesul la documente

	
	1.	Documentelor deținute de agenție li se aplică Regulamentul (CE) nr. 1049/2001 și Regulamentul (CE) nr. 1367/2006 al Parlamentului European și al Consiliului1a.

	
	2.	Consiliul de administrație adoptă modalitățile practice pentru punerea în aplicare a Regulamentului (CE) nr. 1049/2001 și a articolelor 6 și 7 din Regulamentul (CE) nr. 1367/2006, asigurând un acces cât mai larg posibil la documentele aflate în posesia sa.

	
	3.	Deciziile luate de agenție, în conformitate cu articolul 8 din Regulamentul (CE) nr. 1049/2001, pot face obiectul unei plângeri adresate Ombudsmanului sau al unei acțiuni la Curtea de Justiție, în condițiile prevăzute la articolele 228 și, respectiv, 263 din TFUE.

	
	_________________

	
	1a Regulamentul (CE) nr. 1367/2006 al Parlamentului European și al Consiliului din 6 septembrie 2006 privind aplicarea, pentru instituțiile și organismele comunitare, a dispozițiilor Convenției de la Aarhus privind accesul la informație, participarea publicului la luarea deciziilor și accesul la justiție în domeniul mediului (JO L 264, 25.9.2006, p. 13, ELI: http://data.europa.eu/eli/reg/2006/1367/oj).



Amendamentul		92
Propunere de regulament
Articolul 38 – alineatul 3
	

	Textul propus de Comisie
	Amendamentul

	3.	Membrii Consiliului de administrație, directorul executiv, membrii comitetelor, ai Camerei de recurs și ai forumului, experții externi care participă la grupurile de lucru și membrii personalului agenției respectă cerințele de confidențialitate prevăzute la articolul 339 din TFUE, chiar și după încetarea atribuțiilor lor.
	3.	Membrii Consiliului de administrație, directorul executiv, membrii comitetelor, ai Camerei de recurs și ai forumului, experții care participă la grupurile de lucru și membrii personalului agenției respectă cerințele de confidențialitate prevăzute la articolul 339 din TFUE, chiar și după încetarea atribuțiilor lor.



Amendamentul		93
Propunere de regulament
Articolul 41 a (nou)
	

	Textul propus de Comisie
	Amendamentul

	
	Articolul 41a	

	
	Adunarea părților interesate acreditate

	
	1.	În sensul articolului 41, agenția înființează și coordonează o adunare a părților interesate acreditate (denumită în continuare „adunarea”). 

	
	2.	Adunarea vizează consolidarea relației dintre părțile interesate acreditate și agenție și le facilitează contribuția la sarcinile agenției.

	
	3.	Directorul executiv sau un reprezentant al directorului executiv are dreptul de a participa la toate reuniunile adunării. Adunarea este prezidată de un reprezentant al agenției. O listă a părților interesate acreditate de agenție se pune la dispoziția publicului pe site-ul agenției.

	
	4.	Consiliul de administrație elaborează o listă a membrilor adunării care sunt selectați din rândul părților interesate menționate la articolul 15 alineatul (1) și asigură o reprezentare echilibrată a reprezentanților industriei și a organizațiilor societății civile în rândul membrilor respectivi.



Amendamentul		94
Propunere de regulament
Articolul 41 b (nou)
	

	Textul propus de Comisie
	Amendamentul

	
	Articolul 41b	

	
	Colaborarea în rețea între autoritățile, agențiile și institutele de cercetare naționale

	
	1.	Agenția facilitează colaborarea în rețea între autoritățile, agențiile și institutele de cercetare naționale care își desfășoară activitatea în domeniile care țin de competența agenției. Obiectivul colaborării în rețea este, în special, de a facilita un cadru de cooperare științifică prin coordonarea activităților, schimbul de informații, crearea și aplicarea unor proiecte comune și schimbul de expertiză și bune practici în domeniile care țin de competența agenției.

	
	2.	În sensul prezentului articol, Consiliul de administrație, hotărând la propunerea directorului executiv, elaborează o listă, care urmează să fie pusă la dispoziția publicului pe site-ul web al agenției, cuprinzând autoritățile, agențiile și institutele de cercetare naționale menționate la alineatul (1) și desemnate de statele membre care pot, fie individual, fie în cadrul unor rețele, să susțină agenția în îndeplinirea sarcinilor sale. Fără a aduce atingere sarcinilor atribuite agenției în legislația sectorială, agenția poate încredința respectivelor autorități, agenții și institute de cercetare naționale anumite sarcini, în special lucrări pregătitoare pentru avizele științifice, asistența științifică și tehnică, colectarea datelor și identificarea noilor riscuri. Unele dintre aceste sarcini pot fi eligibile pentru sprijin financiar, în conformitate cu alineatul (3).

	
	3.	Consiliul de administrație adoptă decizii de a acorda sprijin financiar autorităților, agențiilor și institutelor de cercetare naționale care figurează pe lista menționată la alineatul (2), în vederea îndeplinirii anumitor sarcini.



Amendamentul		95
Propunere de regulament
Articolul 43 – paragraful 1
	

	Textul propus de Comisie
	Amendamentul

	Agenția asistă statele membre și Comisia în promovarea înlocuirii celor mai dăunătoare substanțe chimice cu substanțe și tehnologii alternative mai sigure și mai sustenabile și în dezvoltarea unor metodologii științifice relevante, inclusiv a unor abordări care nu implică animale, pentru a evalua pericolele pe care le prezintă substanțele chimice, precum și riscurile și impactul socioeconomic al utilizării substanțelor chimice. Această asistență include facilitarea schimbului de informații, precum și participarea și facilitarea activităților relevante de cercetare, dezvoltare și inovare care intră în domeniul de aplicare al legislației sectoriale relevante a Uniunii.
	1.	Agenția asistă statele membre și Comisia în promovarea înlocuirii celor mai dăunătoare substanțe chimice și a altor substanțe chimice periculoase și a grupurilor de astfel de substanțe cu substanțe și tehnologii alternative mai sigure și mai sustenabile și în dezvoltarea, aprobarea de către autoritățile de reglementare, adoptarea și validarea internațională a unor metodologii științifice relevante, inclusiv a unor abordări care nu implică animale, pentru a evalua pericolele pe care le prezintă substanțele chimice, precum și riscurile și impactul socioeconomic al utilizării substanțelor chimice. Această asistență include facilitarea schimbului de informații, contribuția la definirea nevoilor de generare a datelor, precum și participarea și facilitarea activităților relevante de cercetare, dezvoltare și inovare care intră în domeniul de aplicare al legislației sectoriale relevante a Uniunii, inclusiv al Regulamentului (UE) 2021/695 al Parlamentului European și al Consiliului1a și, acolo unde este cazul, al expozomicii.

	
	_________________

	
	1a Regulamentul (UE) 2021/695 al Parlamentului European și al Consiliului din 28 aprilie 2021 de instituire a programului-cadru pentru cercetare și inovare Orizont Europa, de stabilire a normelor sale de participare și de diseminare și de abrogare a Regulamentelor (UE) nr. 1290/2013 și (UE) nr. 1291/2013 (JO L 170, 12.5.2021, p. 1, ELI: http://data.europa.eu/eli/reg/2021/695/oj).



Amendamentul		96
Propunere de regulament
Articolul 43 – alineatul 1 a (nou)
	

	Textul propus de Comisie
	Amendamentul

	
	1a.	Agenția publică un raport anual în care își prezintă recomandările privind lacunele în materie de cunoștințe și date în ceea ce privește știința reglementării și nevoile de reglementare, precum și știința exploratorie și fundamentală, în orice domeniu care ține de competența sa, ținând seama de riscurile emergente și în strânsă cooperare și interacțiune permanentă cu organele relevante ale Uniunii și cu organismele internaționale relevante.



Amendamentul		97
Propunere de regulament
Articolul 44 – paragraful 1
	

	Textul propus de Comisie
	Amendamentul

	Agenția cooperează cu alte organisme instituite în temeiul dreptului Uniunii, inclusiv, dar fără a se limita la acestea, Centrul European de Prevenire și Control al Bolilor, Agenția Europeană de Mediu, Autoritatea Europeană pentru Siguranța Alimentară, Agenția Europeană pentru Medicamente și Agenția Europeană pentru Securitate și Sănătate în Muncă, în ceea ce privește furnizarea de avize științifice relevante, schimbul de date și informații, inclusiv posibila stabilire a formatelor de date conexe și a vocabularelor controlate pentru a facilita acest schimb, precum și cu privire la elaborarea de metodologii științifice, inclusiv abordări care nu implică animale, pentru evaluarea substanțelor chimice.
	1.	Agenția cooperează cu alte organisme instituite în temeiul dreptului Uniunii, inclusiv, dar fără a se limita la acestea, Centrul European de Prevenire și Control al Bolilor (ECDC), Agenția Europeană de Mediu (AEM), Autoritatea Europeană pentru Siguranța Alimentară (EFSA), Agenția Europeană pentru Medicamente (EMA) și Agenția Europeană pentru Securitate și Sănătate în Muncă (EU-OSHA), în ceea ce privește furnizarea de avize științifice relevante, schimbul de date și informații, inclusiv posibila stabilire a formatelor de date conexe și a vocabularelor controlate pentru a facilita acest schimb, precum și cu privire la elaborarea de metodologii științifice, inclusiv abordări care nu implică animale, pentru evaluarea substanțelor chimice.



Amendamentul		98
Propunere de regulament
Articolul 44 – alineatul 1 a (nou)
	

	Textul propus de Comisie
	Amendamentul

	
	1a.	Agenția asigură cooperarea cu Laboratorul de referință al Uniunii Europene pentru metode alternative la testarea pe animale (EURL ECVAM), în special în ceea ce privește dezvoltarea de metodologii științifice și activități de formare.



Amendamentul		99
Propunere de regulament
Articolul 44 – alineatul 1 b (nou)
	

	Textul propus de Comisie
	Amendamentul

	
	1b.	Se înființează un grup operativ permanent (denumit în continuare „grupul operativ”), cuprinzând agenția, EFSA, EMA, ECDC, AEM și EU-OSHA.



Amendamentul		100
Propunere de regulament
Articolul 44 – alineatul 1 c (nou)
	

	Textul propus de Comisie
	Amendamentul

	
	1c.	Grupul operativ se concentrează pe aspecte transsectoriale care pot beneficia de pe urma unei abordări de tip „O singură sănătate” și bazate pe expozom. Grupul operativ valorifică mecanismele de cooperare existente, prin maximizarea sinergiilor și prin evitarea suprapunerilor.



Amendamentul		101
Propunere de regulament
Articolul 44 – alineatul 1 d (nou)
	

	Textul propus de Comisie
	Amendamentul

	
	1d.	Agenția coordonează activitatea grupului operativ timp de 12 luni după înființarea acestuia. Ulterior, coordonarea și conducerea lucrărilor grupul operativ, inclusiv orientarea coordonării reuniunilor și a activităților grupului operativ, se fac prin rotație între agenții, o dată la 12 luni, în conformitate cu cadrul său de acțiune menționat la alineatul (1l).



Amendamentul		102
Propunere de regulament
Articolul 44 – alineatul 1 e (nou)
	

	Textul propus de Comisie
	Amendamentul

	
	1e.	Grupul operativ este alcătuit din membri ai personalului fiecărei agenții menționate la alineatul (1b). Directorul executiv al fiecărei agenții numește un reprezentant în grupul operativ, iar reprezentanții prezintă rapoarte directorilor lor executivi cu privire la progresele înregistrate. Un reprezentant al Comisiei este invitat să participe la reuniunile grupului operativ pentru a asigura o cooperare strânsă între grupul operativ și Comisie.



Amendamentul		103
Propunere de regulament
Articolul 44 – alineatul 1 f (nou)
	

	Textul propus de Comisie
	Amendamentul

	
	1f.	Fiecare agenție menționată la alineatul (1b) stabilește un punct de contact în cadrul său pentru a-și coordona contribuțiile la activitățile comune și pentru a-și comunica poziția cu privire la chestiuni strategice. Fiecare punct de contact își informează în permanență mecanismele de gestionare și de relații între agenții cu privire la evoluțiile relevante din cadrul grupului operativ.



Amendamentul		104
Propunere de regulament
Articolul 44 – alineatul 1 g (nou)
	

	Textul propus de Comisie
	Amendamentul

	
	1g.	Membrii grupului operativ pot solicita, dacă este necesar, implicarea altor reprezentanți din cadrul fiecărei agenții în vederea obținerii de contribuții și consiliere, cu scopul de a sprijini punerea în aplicare a acțiunilor.



Amendamentul		105
Propunere de regulament
Articolul 44 – alineatul 1 h (nou)
	

	Textul propus de Comisie
	Amendamentul

	
	1h.	Observatorii și experții externi pot participa la reuniunile grupului operativ ori de câte ori este necesar, de comun acord cu membrii grupului operativ.



Amendamentul		106
Propunere de regulament
Articolul 44 – alineatul 1 i (nou)
	

	Textul propus de Comisie
	Amendamentul

	
	1i.	Grupul operativ nu acționează în calitate de organism decizional. Grupul operativ poate propune conducerii de nivel superior a agențiilor recomandări privind acțiunile care ar trebui întreprinse. Reprezentanții fiecărei agenții din grupul operativ au un rol consultativ față de directorii executivi și conducerea de nivel superior din propria agenție și colaborează cu Comisia și cu alte părți interesate în vederea obținerii de contribuții și consiliere, după caz.



Amendamentul		107
Propunere de regulament
Articolul 44 – alineatul 1 j (nou)
	

	Textul propus de Comisie
	Amendamentul

	
	1j.	Grupul operativ se întrunește de minimum șase ori pe an, cel puțin una dintre reuniunile fizice anuale având un caracter mai strategic. Dacă este necesar, se pot organiza reuniuni ad-hoc.



Amendamentul		108
Propunere de regulament
Articolul 44 – alineatul 1 k (nou)
	

	Textul propus de Comisie
	Amendamentul

	
	1k.	Până la data de 31 decembrie a fiecărui an, membrii grupului operativ elaborează și aprobă un cadru anual de acțiune care descrie un plan pentru activitatea comună a agențiilor menționate la alineatul (1b) în cadrul abordării „O singură sănătate” și bazate pe expozom.

	
	Cadrul de acțiune include obiectivele care urmează să fie urmărite de grupul operativ, acțiuni și rezultate concrete în vederea realizării lor și un calendar aproximativ pentru a le pune în aplicare și este axat pe următoarele obiective referitoare la abordarea „O singură sănătate” și expozom:

	
	(a) facilitarea coordonării strategice în punerea sa în aplicare;

	
	(b) promovarea coordonării cercetării;

	
	(c) îmbunătățirea consolidării capacităților;

	
	(d) consolidarea comunicării și a implicării părților interesate;

	
	(e) sprijinirea dezvoltării de parteneriate comune.



Amendamentul		109
Propunere de regulament
Articolul 44 – alineatul 1 l (nou)
	

	Textul propus de Comisie
	Amendamentul

	
	1l.	Cadrul de acțiune menționat la alineatul (1l) este coerent cu mandatele fiecărei agenții și nu interferează cu activitățile lor statutare.



Amendamentul		110
Propunere de regulament
Articolul 45 – alineatul 2
	

	Textul propus de Comisie
	Amendamentul

	2.	În cazul în care identifică o potențială sursă de divergență, agenția contactează organismul în cauză pentru a se asigura că toate informațiile științifice sau tehnice relevante sunt partajate și pentru a identifica aspectele științifice sau tehnice potențial controversate.
	2.	În cazul în care identifică o potențială sursă de divergență, astfel cum se prevede la alineatul (1), agenția contactează celălalt organism în cauză pentru a se asigura că toate informațiile științifice sau tehnice relevante sunt partajate și pentru a identifica aspectele științifice sau tehnice potențial controversate.



Amendamentul		111
Propunere de regulament
Articolul 45 – alineatul 3
	

	Textul propus de Comisie
	Amendamentul

	3.	Agenția și organismul în cauză cooperează pentru a soluționa divergențele. În cazul în care agenția și organismul în cauză nu sunt în măsură să soluționeze divergența, acestea întocmesc un raport comun. Raportul trebuie să prezinte în mod clar aspectele științifice controversate, să identifice incertitudinile relevante din date și motivele care stau la baza opiniilor divergente, inclusiv cu privire la diferențele metodologice, și trebuie să fie pus la dispoziția publicului. În cazul în care organismul în cauză este o agenție a Uniunii sau un comitet științific, agenția prezintă Comisiei raportul comun.
	3.	Agenția și celălalt organism în cauză cooperează pentru a soluționa divergențele, ținând seama de obiectivul unui nivel ridicat de protecție a sănătății și a mediului. În cazul în care agenția și celălalt organism în cauză nu sunt în măsură să soluționeze divergența, acestea întocmesc un raport comun. Raportul trebuie să prezinte în mod clar aspectele științifice controversate, să identifice incertitudinile relevante din date și să prezinte motivele care stau la baza divergențelor de opinii, inclusiv motivele legate de diferențele metodologice. Raportul se pune la dispoziția publicului. În cazul în care celălalt organism în cauză este o agenție a Uniunii sau un comitet științific, agenția prezintă, de asemenea, Comisiei raportul comun.



Amendamentul		112
Propunere de regulament
Articolul 46
	

	Textul propus de Comisie
	Amendamentul

	Articolul 46
	eliminat

	Delegarea de competențe
	

	1. Competența de a adopta acte delegate menționată la articolul 29 alineatul (6) se conferă Comisiei sub rezerva condițiilor prevăzute la prezentul articol și pe o perioadă de cinci ani de la [a se introduce de către OP data intrării în vigoare a prezentului regulament]. Comisia prezintă un raport privind delegarea competenței cel târziu cu nouă luni înainte de încheierea perioadei de cinci ani. Delegarea de competențe se prelungește tacit pentru perioade de timp identice, cu excepția cazului în care Parlamentul European sau Consiliul se opune prelungirii respective cu cel puțin trei luni înainte de încheierea fiecărei perioade de cinci ani.
	

	2. Delegarea de competențe menționată la alineatul (1) poate fi revocată în orice moment de Parlamentul European sau de Consiliu. O decizie de revocare pune capăt delegării de competențe specificate în decizia respectivă. Decizia produce efecte din ziua care urmează datei publicării acesteia în Jurnalul Oficial al Uniunii Europene sau de la o dată ulterioară menționată în decizie. Decizia nu aduce atingere actelor delegate care sunt deja în vigoare.
	

	3. Înainte de adoptarea unui act delegat, Comisia consultă experții desemnați de fiecare stat membru în conformitate cu principiile prevăzute în Acordul interinstituțional din 13 aprilie 2016 privind o mai bună legiferare38 .
	

	4. De îndată ce adoptă un act delegat, Comisia îl notifică simultan Parlamentului European și Consiliului.
	

	5. Un act delegat adoptat în temeiul alineatului (1) intră în vigoare numai în cazul în care nici Parlamentul European și nici Consiliul nu au formulat obiecții în termen de trei luni de la notificarea acestuia către Parlamentul European și Consiliu sau în cazul în care, înaintea expirării termenului respectiv, Parlamentul European și Consiliul au informat Comisia că nu vor formula obiecții. Respectivul termen se prelungește cu trei luni la inițiativa Parlamentului European sau a Consiliului.
	

	_________________
	

	38 JO L 123, 12.5.2016, p. 1, ELI: http://data.europa.eu/eli/agree_interinstit/2016/512/oj.
	



Amendamentul		113
Propunere de regulament
Articolul 48 – paragraful 1 – punctul 3
	

	Textul propus de Comisie
	Amendamentul

	(3)	la articolul 77, alineatul (1) se elimină;
	(3)	la articolul 77, alineatul (1) și alineatul (3) literele (b) și (c) se elimină;



Amendamentul		114
Propunere de regulament
Articolul 54 – titlu
	

	Textul propus de Comisie
	Amendamentul

	Evaluare
	Evaluare și revizuire



Amendamentul		115
Propunere de regulament
Articolul 54 – alineatul 2
	

	Textul propus de Comisie
	Amendamentul

	2.	Evaluarea abordează eventuala necesitate de a modifica mandatul agenției, precum și implicațiile financiare ale unei astfel de modificări.
	2.	Evaluarea abordează eventuala necesitate de a modifica mandatul agenției, precum și implicațiile financiare ale unei astfel de modificări. Evaluarea analizează, de asemenea, funcționarea comitetelor și dacă ar fi adecvat să se alinieze sau să se adapteze articolele 14 și 15 din prezentul regulament.



Amendamentul		116
Propunere de regulament
Articolul 54 – alineatul 3
	

	Textul propus de Comisie
	Amendamentul

	3.	Comisia prezintă Parlamentului European, Consiliului și Consiliului de administrație un raport privind constatările evaluării. După caz, se anexează un plan de acțiune și un calendar. Constatările evaluării sunt făcute publice de către Comisie.
	3.	Comisia prezintă Parlamentului European, Consiliului și Consiliului de administrație un raport privind constatările evaluării. După caz, se anexează un plan de acțiune și un calendar. Comisia prezintă Parlamentului European și Consiliului o propunere legislativă, dacă este cazul. Constatările evaluării sunt făcute publice de către Comisie.

